ตลาดหุ้นยุโรปเปิดร่วง ขณะนักลงทุนรอดูข้อมูลจ้างงานสหรัฐคืนนี้
ตลาดหุ้นยุโรปร่วงลงในช่วงเปิดตลาดวันนี้ หลังจากปรับตัวขึ้นติดต่อกันมา 2 วัน ขณะนักลงทุนจับตาตัวเลขจ้างงานนอกภาคการเกษตรของสหรัฐที่มีกำหนดเปิดเผยในคืนนี้
4 ก.ย. 2558

ตลาดหุ้นยุโรปร่วงลงในช่วงเปิดตลาดวันนี้ หลังจากปรับตัวขึ้นติดต่อกันมา 2 วัน ขณะนักลงทุนจับตาตัวเลขจ้างงานนอกภาคการเกษตรของสหรัฐที่มีกำหนดเปิดเผยในคืนนี้
ดัชนี Stoxx Europe 600 ปรับตัวลดลง 1.49% แตะ 356.89 เมื่อเวลาประมาณ 08.20 น. ตามเวลาในลอนดอน
ดัชนี CAC-40 ตลาดหุ้นฝรั่งเศสเปิดวันนี้ที่ 4,607.91 จุด ลดลง 45.88 จุด หรือ 0.99% ดัชนี DAX ตลาดหุ้นเยอรมันเปิดที่ 10,216.17 จุด ลดลง 101.67 จุด หรือ 0.99%
กระทรวงแรงงานสหรัฐมีกำหนดเปิดเผยข้อมูลจ้างงานนอกภาคเกษตรเดือนส.ค.ในเวลา 19.30 น.วันนี้ ตามเวลาไทย ทั้งนี้ ข้อมูลดังกล่าวนับว่ามีความสำคัญสำหรับเจ้าหน้าที่กำหนดนโยบายของธนาคารกลางสหรัฐ (เฟด) ในการประเมินตลาดแรงงานสหรัฐ ก่อนที่จะตัดสินใจว่าจะปรับขึ้นอัตราดอกเบี้ยในการประชุมนโยบายครั้งหน้าในช่วงกลางเดือนนี้ หรือจะชะลอเวลาออกไป
 